CELEX: 32009D0619
Language: hu
Date: 2009-07-31 00:00:00
Title: A Politikai és Biztonsági Bizottság EUMM Georgia/1/2009 határozata ( 2009. július 31. ) az Európai Unió grúziai megfigyelő missziója (EUMM Georgia) misszióvezetője megbízatásának meghosszabbításáról

19.8.2009   
            
            
               HU
            
            
               Az Európai Unió Hivatalos Lapja
            
            
               L 214/40
            
         
      A POLITIKAI ÉS BIZTONSÁGI BIZOTTSÁG EUMM GEORGIA/1/2009 HATÁROZATA
   
   (2009. július 31.)
   az Európai Unió grúziai megfigyelő missziója (EUMM Georgia) misszióvezetője megbízatásának meghosszabbításáról
   (2009/619/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 25. cikke harmadik bekezdésére,
   tekintettel az Európai Unió grúziai megfigyelő missziójáról (EUMM Georgia) szóló, 2008. szeptember 15-i 2008/736/KKBP együttes fellépésre (1) és különösen annak 10. cikke (1) bekezdésére,
   mivel:
   
               (1)
            
            
               A 2008/736/KKBP együttes fellépés 10. cikke (1) bekezdésének értelmében a Politikai és Biztonsági Bizottság (PBB) a Szerződés 25. cikkének megfelelően felhatalmazást kapott arra, hogy az EUMM Georgia politikai ellenőrzése és stratégiai irányítása céljából meghozza a megfelelő határozatokat, többek között a misszióvezető kinevezésére vonatkozó határozatot.
            
         
               (2)
            
            
               A PBB 2008. szeptember 16-án az EUMM/1/2008 határozatával (2) – a főtitkár/főképviselő javaslatára – Hansjörg HABER-t nevezte ki az EUMM Georgia misszióvezetőjévé a 2009. szeptember 15-ig tartó időszakra.
            
         
               (3)
            
            
               A főtitkár/főképviselő 2009. július 16-án javasolta a Politikai és Biztonsági Bizottságnak Hansjörg HABER megbízatásának további egy évvel, 2010. szeptember 15-ig történő meghosszabbítását,
            
         A KÖVETKEZŐKÉPPEN HATÁROZOTT:
   1. cikk
   Hansjörg HABER-nak, mint az Európai Unió grúziai megfigyelő missziója (EUMM Georgia) misszióvezetőjének megbízatását 2010. szeptember 15-ig meghosszabbítják.
   2. cikk
   Ez a határozat az elfogadásának napján lép hatályba.
   Ezt a határozatot 2010. szeptember 15-ig kell alkalmazni.
   
      Kelt Brüsszelben, 2009. július 31-én.
      
         
            a Politikai és Biztonsági Bizottság részéről
         
         
            az elnök
         
         O. SKOOG
         
      
   
   
      (1)  HL L 248., 2008.9.17., 26. o.
   
      (2)  HL L 319., 2008.11.29., 79. o.